“Pitufos”, “28 años después” i “Voy a pasármelo mejor” protagonitzen la cartellera de la setmana a Burjassot
2025-07-24

La cartellera de cinema d’esta setmana a Burjassot torna a omplir de propostes per a tots els públics les pantalles de l’Auditori de la Casa de Cultura i del Cinema Tívoli. Amb tres estrenes que combinen acció, nostàlgia i diversió familiar, l’Ajuntament de Burjassot ofereix a la ciutadania l’oportunitat de gaudir del millor cinema d’estrena estiuenca, sense eixir del municipi.

A l’Auditori de la Casa de Cultura, la setmana comença amb 28 años después, dirigida per Danny Boyle, que torna a la saga que ell mateix va iniciar amb 28 días después. En este nou lliurament, l’acció se situa en una Gran Bretanya devastada, que porta quasi tres dècades infectada per una terrible plaga que converteix a les persones en criatures rabioses i violentes. Seqüela de 28 semanas después, la pel·lícula centra la trama en un xiquet decidit a trobar un metge que puga ajudar a la seua mare moribunda. Al costat del retorn de l’oscaritzat Cillian Murphy, protagonista del primer lliurament, 28 anys després compta amb un repartiment de luxe en el qual figuren Jodie Comer, Ralph Fiennes, Aaron Taylor-Johnson i Jack O’Connell. Rodada en gran part amb telèfons mòbils per a aportar un estil visual més cru, esta producció britànica pretén ser la primera part d’una nova trilogia. Les projeccions seran el dimecres 16 i dijous 17 de juliol, a les 22.15 hores.

El cap de setmana a l’Auditori estarà marcat per l’humor, la música i la nostàlgia amb la pel·lícula espanyola Voy a pasármelo mejor, comèdia musical recupera els grans èxits del pop espanyol per a contar una història de retrobaments, amistat i amor. La segona part de Voy a pasármelo bien, dirigida esta vegada per la jove cineasta Ana de Alva, torna a presentar a la banda dels Pitus, esta vegada de campament d’estiu. Al ritme de les cançons més pegadizas de l’any, cada un dels membres de la banda s’enamorarà amb la il·lusió que només es té als catorze anys. La cinta es projectarà el divendres 18, dissabte 19 i diumenge 20 de juliol, també a les 22.15 hores.

Per part seua, el Cinema Tívoli alberga un de les estrenes de l’estiu amb Pitufos, una nova aventura protagonitzada pels icònics personatges blaus creats pel dibuixant belga Peyo, que torna a reunir a tot el llogaret en una missió carregada de màgia i humor. Ideal per als més xicotets de la casa, i també per als adults que van créixer amb ells en la televisió, la pel·lícula musical es projectarà el divendres 18, dissabte 19, diumenge 20 i dilluns 21 de juliol en doble sessió, a les 18.00 i a les 20.15 hores. En la trama, el segrest de Pare Pitufo (John Goodman), per part dels malvats mags Gargamel i Razamel, fa que Pitufina (Rihanna) lidere una missió de rescat que la farà viatjar des del seu tranquil llogaret fins al món humà, enfrontant-se a desafiaments inesperats.

Les entrades per a gaudir de les estrenes més actuals a Burjassot, este mes de juliol tant al Cinema Tívoli com a l’Auditori de la Casa de Cultura, tenen un preu únic de 4 euros i es poden adquirir telemàticament, en la pàgina web del Cinema Tívoli, o en la taquilla de les dos sales, des de mitja hora abans de l’estrena de cada projecció.